**ΕΝΔΕΙΚΤΙΚΕΣ ΑΠΑΝΤΗΣΕΙΣ**

**3.α.**Για την απάντηση στο ερώτημα οι μαθητές/-τριες αναμένεται, μέσα από την κριτική ανάγνωση του κειμένου, να αξιοποιήσουν τις κατάλληλες πληροφορίες:

* «[…]προσέβλεπαν στην εξουσία και είχαν αγωνιστεί για να την αποκτήσουν.»
* «Επόμενο ήταν οι προυχοντικές ομάδες να μην πάψουν να αγωνίζονται για ό, τι θεωρούσαν πως δικαιωματικά τους ανήκε.»

Από την ιστορική αφήγηση του σχολικού βιβλίου [Η διαμόρφωση και η λειτουργία των πολιτικών κομμάτων στην Ελλάδα, Α. Εξωτερικός προσανατολισμός και πελατειακές σχέσεις (1821-1843), 2. Η διαμόρφωση νέων δεδομένων κατά την Επανάσταση] μπορούν να αξιοποιηθούν πληροφορίες από το απόσπασμα:

* «[…]Όσο οι Έλληνες ήταν υπόδουλοι,… υπό ίδρυση κρατικού οργανισμού.[…]»

**3.β.** Για την απάντηση στο ερώτημα οι μαθητές/-τριες αναμένεται, μέσα από την κριτική ανάγνωση του κειμένου, να αξιοποιήσουν τις κατάλληλες πληροφορίες:

* «Η οργάνωση του ελληνικού κράτους ανατέθηκε τελικά σε χέρια ξένα[…]»
* «[…]η δημιουργία του ελληνικού κράτους υπήρξε δημιούργημα των Μεγάλων Δυνάμεων… δεν θα άφηναν τον έλεγχό του να ξεφύγει από τα χέρια τους.*»*

Από την ιστορική αφήγηση του σχολικού βιβλίου [Η διαμόρφωση και η λειτουργία των πολιτικών κομμάτων στην Ελλάδα, Α. Εξωτερικός προσανατολισμός και πελατειακές σχέσεις (1821-1843), 2. Η διαμόρφωση νέων δεδομένων κατά την Επανάσταση] μπορούν να αξιοποιηθούν πληροφορίες από τα αποσπάσματα:

* «[…]Τα πρώτα τρία ελληνικά κόμματα ονομάστηκαν... μίας μεγάλης Δύναμης[...]»
* «[…]Η στάση των κομμάτων δεν διαμορφωνόταν από … συχνά αντίθετες προς τις επιδιώξεις των Δυνάμεων[...]»

Μέσα από τη συνδυαστική προσέγγιση πηγής και ιστορικής αφήγησης αναμένεται να δομηθεί ένα συνθετικό κείμενο που να αποτυπώνει αφενός τις εσωτερικές έριδες για την εξουσία και αφετέρου την επιρροή των Μεγάλων Δυνάμεων στην διαμόρφωση της ελληνικής πολιτικής σκηνής.

Θεμιτό θα ήταν να επισημάνουν οι μαθητές/-τριες το σχόλιο που διατυπώνεται στο δοθέν παράθεμα σχετικά με τη χρονολογία ορόσημο για την αποδέσμευση της ελληνικής πολιτικής από την επίδραση του ξένου παράγοντα: «[…] με μιαν άλλη οπτική, το 1875, οπότε, με την υιοθέτηση της αρχής της δεδηλωμένης, το πολιτικό παιχνίδι περνά στον απόλυτο έλεγχο των πολιτικών ελίτ.»